Ο ρόλος της οικογένειας στο πρόβλημα της τοξικοεξάρτησης
Creators: name: Σγουρού, Κατερίνα Οδυσσέα
Publisher: name: Aristotle University of Thessaloniki
Year: 2012
Subjects: Κλίμακα Οικογενειακού Περιβάλλοντος
Τοξικοεξάρτηση
Οικογένεια και εξάρτηση
Family Environment Scale
Drug addiction
Family and dependency

description: Η συγκεκριμένη εργασία μελετά το ρόλο της οικογένειας στη γέννηση, τη συντήρηση και τη θεραπεία της τοξικοεξάρτησης με στόχο την εξαγωγή χρήσιμων συμπερασμάτων που θα βοηθήσουν στην καλύτερη αντιμετώπιση του κοινωνικού αυτού φαινομένου. Για τη διερεύνηση της λειτουργικότητας οικογενειών που έχουν εξαρτημένο από ψυχοτρόπες ουσίες άτομο πραγματοποιήθηκε έρευνα. Η έρευνα βασίστηκε στη συμπλήρωση του ερωτηματολογίου της Κλίμακας Οικογενειακού Περιβάλλοντος (Family Environment Scale-FES) του Moos, από χρήστες ψυχοτρόπων ουσιών που είναι ενταγμένοι στο Κέντρο Αποκατάστασης Τοξικομανών «Ιανός» του Ψυχιατρικού Νοσοκομείου Θεσσαλονίκης και τους γονείς τους. Η Κλίμακα Οικογενειακού Περιβάλλοντος αξιολογεί τη δυναμική των διαπροσωπικών σχέσεων των μελών της οικογένειας, το βαθμό ενθάρρυνσης της προσωπικής ανάπτυξης του κάθε μέλους και τη βασική οργανωτική δομή της οικογένειας. Με βάση τα αποτελέσματα της έρευνας παρατηρούμε ότι το επίπεδο λειτουργικότητας της οικογένειας αξιολογείται σε χαμηλό επίπεδο, τόσο από τους χρήστες όσο και από τους γονείς τους, με τους γονείς να αξιολογούν τη λειτουργικότητα της οικογένειας τους σε λίγο υψηλότερο επίπεδο από ότι οι χρήστες. Οι σχέσεις στην οικογένεια χαρακτηρίζονται από μικρό βαθμό συνοχής, χαμηλό βαθμό εκφραστικότητας, μεγάλο βαθμό ενδοοικογενειακών συγκρούσεων, μικρό βαθμό ενδιαφέροντος για επίτευξη στόχων, μικρό βαθμό έμφασης σε ηθικά και θρησκευτικά ζητήματα και κακή οργάνωση και διευθέτηση του οικογενειακού συστήματος. Τα δημογραφικά χαρακτηριστικά του πληθυσμιακού μας δείγματος, δηλαδή το φύλο, η ηλικία, το μορφωτικό επίπεδο και η επαγγελματική κατάσταση των χρηστών και των γονέων τους, δε φάνηκε να επηρεάζουν φανερά το οικογενειακό περιβάλλον και την ατμόσφαιρα μέσα στην οικογένεια. Αντίθετα, στην οικογενειακή κατάσταση παρατηρήθηκε αυξημένη έμφαση σε ηθικά και θρησκευτικά ζητήματα των διαζευγμένων γονέων σε σχέση με τους χήρους και τους έγγαμους.
description: The following paper studies the role of the family in birth, maintenance and treatment of drug addiction. The main goal of the paper is to come up with critical conclusions that will help to face the social phenomenon of drug abuse in a better way. In order to understand the drug addict family functions, research has been conducted. The research was based on the completion of Family Environment Scale-FES Questionnaire of Moos by drug addict users that belong to the Drug Rehabilitation Center of the Psychiatric Hospital of Thessaloniki “IANOS”, and their parents. The Family Environment Scale-FES evaluates the dynamic of interpersonal relationships between family members, the degree of personal growth encouragement and the basic organizational structure of the family. Based on research conclusions, we observe that the degree of family functionality is assessed at a low level both by drug addicts and their parents. Family relationships are characterized by low coherence, low level of expressiveness, high level of domestic conflicts and low level of interest in achieving goals, low level of emphasis in ethical and religion matters and with a poor family system organization. The population sample's demographic characteristics which are sex, age, educational level and professional status of drug addicts and their parents, are not found to react on family environment and family atmosphere. In contrast, divorced parents are found to give more emphasis in ethical and religious matters than married or widowed parents.